Dosjet e botuara nga Wikileaks sjellin në vëmendje Guantanamon
Dosjet përmbajnë dokumente të thuajse çdo të burgosuri që është mbajtur në Guantanamo të Kubës
. Dokumentet e Wikileaks përmbajnë dosje të pothuajse çdo të burgosuri që është mbajtur në Guantanamo të Kubës gjatë 9 viteve të fundit. Dokumentet, të analizuara nga gazeta “New York Times”, tregojnë për ato që gazeta i quan fakte me “mangësi” në bazë të të cilave janë ndaluar të burgosurit, duke përfshirë edhe citime të tilla, si “i mundshëm” dhe “i panjohur” në vlerësimin e kërcënimeve që paraqesin të burgosurit. Rreth 600 të burgosur janë trasferuar nga Guantanamo që nga viti 2002. 172 të burgosur ndodhen ende atje. Dokumentet e Wikileaks tregojnë se të ndaluarit mund të përbënin “rrezikshmëri të madhe” nëse ata liroheshin pa mbikqyrjen e duhur. Michelle McCuler është Drejtoreshë e Institutit Kombëtar të Drejtësisë së Ushtrisë në universitetin Amerikan në Uashington: Pentagoni thotë se disa nga dokumentet e Wikileaks janë të bazuara në informacione të vjetra mbi të burgosurit dhe se funksionimi i burgut të Guantanamos do të kishte pasoja, nëse në dokumente janë cituar emrat e rojeve ose të hetuesve. Këtë javë Shtëpia e Bardhë e kritikoi botimin e dokumenteve. Zëdhënësi i saj Jay Carney tha se presidenti Barak Obama është i angazhuar ndaj premtimit të tij të fushatës zgjedhore për mbylljen e qendrës së ndalimit të Guantanamos. Por analistët thonë se kjo nuk ka të ngjarë të ndodhë, sepse administrata i ka transferuar çështjet për gjykim përsëri tek gjykatat ushtarake dhe Kongresi nuk ka miratuar fonde për mbylljen e qendrës së burgimit. Analisti Michael O’Hanlon i Institutit Brokings thotë: Analistët O’Hanlon dhe McCuler thonë se ideja e një qendre ndalimi për të dyshuarit për terrorizëm në Guantanamo përbën sfidë ligjore. Ekspertët thonë se botimi i dokumenteve të fundit nga Wikileaks e kthen vëmendjen përsëri tek çështja e të burgosurëve në Guantanamo, që sipas disa analistëve, administrata e presidentit Obama kishte shpresuar ta shmangte.